༄༅། ། ཧཱུཾ་གསལ་སྟོང་ཡེ་ཤེས་ཀློང་ནས་སྲིད་གསུམ་གྱི། ། དྲེགས་པ་ཟིལ་གནོན་
དངོས་གྲུབ་ཆར་འབེབས་པ། ། དཔལ་ཆེན་དབང་དྲག་ཁྲོ་བོའི་བྱིན་མཐུ་ཡིས། ། སྣང་སྲིད་
དབང་བསྡུས་གསང་གསུམ་བྱིན་ཆེན་ཕོབ། ། ཀྱཻ་ཀ་ཡེ་འཛམ་གླིང་བྱང་ཕྱོགས་ཀུན་དགའི་
ལྗོངས། ། ཁ་བ་ཅན་གྱི་མདོ་སྨད་ལྷོ་ཡི་རྒྱུད། ། ག་ན་བཞུགས་པའི་ལྷུན་སྟུག་ཕྲོ་བྲང་ནས།
ང་ཡི་མཐུན་པའི་ལས་སྒྲུབ་ཡུལ་སྐྱོང་ཆེ། ། ཅ་ཅོའི་དབྱངས་དང་སྙན་པའི་རོལ་མོའི་སྒྲ།
ཆ་ལུགས་སྣ་ཚོགས་དམ་རྫས་བཀྲ་བའི་གནས། ། ཇ་ཆང་བདུད་རྩི་འཁྱིལ་འདིར་སྤྱན་
འདྲེན་ན། ། ཉ་རྒྱས་ཟླར་ལྟར་གཟི་མདངས་ངོམས་ཤིང་གཤེགས། ། ཏ་ཐཱ་ག་ཏའི་བསྟན་
པའི་བྱ་ར་བ། ། ཐ་ཤལ་ནག་ཕྱོགས་འདུལ་བའི་དགྲ་ལྷ་ཆེ། ། ད་ལྟ་དངུལ་བུམ་གཉན་གྱི་
རྗེར་གྲགས་པ། ། ནཱ་ག་བཙན་བདུད་ས་བདག་འཁོར་བཅས་ལ། ། པ་སངས་ལྟར་དཀར་
འབྲང་རྒྱས་གཏོར་མའི་རི། ། ཕ་མཐའ་འཛད་མེད་སྤྱན་གཟིགས་སྟོང་གསུམ་ཁྱབ། ། བ་
།
།
24

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
དཀར་འོ་མཚོར་གསེར་སྐྱེམས་ཆད་མེད་སྦྲེངས། ། མ་ལུས་མཁའ་དབྱིངས་འགེངས་པའི
བསང་དུད་བཅས། ། ཙ་ཏུར་འཕྲིན་ལས་བསྒྲུབ་པའི་རྟེན་དུ་འབུལ། ། ཚ་ཟེར་ཅན་གྱིས་
མུན་པའི་དཔུང་འཇོམས་བཞིན། ། ཛ་ཡའི་བསྟན་དང་འགྲོ་ལ་འཚེ་བྱེད་པའི། ། ཝ་འདྲའི་
དགྲ་དཔུང་བདུད་རིགས་ཆེམ་ལ་ཕོབ། ། ཞྭ་སེར་རིང་ལུགས་སྐྱེ་དགུའི་ཕན་བདེའི་གཉེན། །
ཟ་བྱེད་ཉོན་མོངས་དགྲ་རུ་ཕྱོགས་མཐར་རྒྱས། ། འ་ཅག་ལྷ་ཁྱོད་མཆོད་པའི་བསྲུང་བྱ་
རྣམས། ། ཡ་བྲལ་མ་ཡིན་རྟག་པར་མགོན་སྐྱབས་མཛོད། ། རྭ་ལྟར་མི་བསྲུན་བར་གཅོད་
རྐྱེན་ངན་ཀུན། ། ལ་འུར་མཐུ་སྟོབས་རྩལ་གྱིས་རྨེག་མེད་བཟློག ། ཤ་ཟ་སྡེ་བརྒྱད་འཁྲུགས་
པའི་དལ་ཁ་བསྒྱུར། ། ས་སྟེང་བཀྲ་ཤིས་སྣང་བས་ཁྱབ་པར་མཛོད། ཧ་ཧར་དགྱེས་བཞད་
འཕྲིན་ལས་རྟ་བདུན་ཟེར། ། ཨ་དོན་སྐྱེ་མེད་དབྱིངས་སུ་སྤྲོ་བ་ཡིས། ། ཚེ་དཔལ་ཆོས་སྲིད་
མོས་དོན་པདྨོའི་ཚལ། ། རབ་རྒྱས་བདེ་སྐྱིད་དབྱངས་སྙན་སྒྲོགས་པར་མཛོད། ། ཅེས་མཛོད་
དགེ་ལྷོ་རྒྱུད་ཀྱི་ཡུལ་ལྷ་དངུལ་བུམ་གྱི་བསང་མཆོད་ཀ་ཕྲེང་སྤེལ་བ་འདི་ནི། ༧ གྲུབ་དབང་རོང་པོ་ཆོས་རྗེའི་
སྤྲུལ་མིང་བས་འཕྲལ་མར་བྲིས་པ་ཛ་ཡནྟུ།
ཡུལ་སྐྱོང་ལྷ་སྲས་དུང་ཐོད་ཀྱི་བསང་མཆོད་བཀྲ་
ཤིས་བུམ་བཟང་ཞེས་བྱ་བ་བཞུགས།